כדי להתחיל את הליך המיון לעתודה יש ראשית להירשם למסלול באתר מתגייסים. ההרשמה נסגרת בסוף חודש פברואר של כיתה י"ב. לאחר מכן, בחודש מרץ בדרך כלל, ועדת המיון מודיעה אם היא מאשרת את ההרשמה של המועמד. אם ההרשמה אושרה אז ניתן להירשם למוסדות הלימוד עד חודש אפריל (מסלולי עילית צריכים להירשם באוניברסיטה למסלול הרלוונטי). לאחר מכן המועמד עובר יום מיון עם מבחני אישיות וראיונות אישיים. לאחר שהמועמד מקבל תשובה ממוסדות הלימוד בנוגע לקבלתו, הוא יקבל תשובה סופית מועדת המיון בנוגע לקבלתו למסלול העתודה.